O biserică de lemn din Alba a ars în totalitate din cauza unei lumânări lăsată nesupravegheată. Din fericire, se pare că nimeni nu era la acel moment în lăcaşul de cult.
Totul s-a întâmplat în localitatea Ghioncani, comuna Întregalde, județul Alba. Biserica a luat foc azi-noapte, la faţa locului a fost mobilizat un echipaj de stingere al pompierilor militari de la secţia de pompieri din Câmpeni, din ISU Alba.
Biserică arsă în totalitate în Noaptea de Înviere
Din păcate, pompierii nu au reuşit să salveze lăcaşul de cult construit în totalitate din lemn. Cauza probabilă a incendiului este de la o lumânare lăsată nesupravegheată.
Poliţiştii trebuie să facă acum lumină în cazul distrugerii acestei biserici de o frumuseţe aparte, o biserică ridicată în 1878, în cadrul unui dosar penal în care infracţiunea investigată este distrugere din culpă.
CITEȘTE ȘI: Scandal cu săbii într-o parcare din Vâlcea